I Brought You My Bullets, You Brought Me Your Love

I Brought You My Bullets, You Brought Me Your Love (לעיתים קרובות מקוצר ל-I Brought You My Bullets או ל-Bullets; בעברית: הבאתי לך את הקליעים שלי, הבאת לי את האהבה שלך) הוא אלבום הבכורה של להקת הרוק האמריקאית My Chemical Romance. האלבום יצא לאור ב-23 ביולי 2002 על ידי חברת התקליטים אייבול רקורדס. הוא הופק על ידי סולן להקת ת'רסדיי, ג'ף ריקלי (אנ'), והוקלט במאי 2002 באולפן ההקלטות Nada שבעיירה ניו וינדזור שבניו יורק. האלבום I Brought You My Bullets, You Brought Me Your Love נמנה עם ז'אנר האימו, הפוסט-הארדקור, הסקרימו, הפאנק רוק, הפופ-פאנק והגראז' פאנק. הוא מתאפיין בצליל מחוספס הכולל ריפים של גיטרה, בשירה אנרגטית מאוד ומדי פעם בצרחות. על אף שנמכר כאלבום רוק אלטרנטיבי, הוא נחשב לאלבום אימו שהושפע רבות מז'אנרי הפאנק הרוק, ההארדקור פאנק וההבי מטאל. חלק משירי האלבום, כדוגמת "Skylines and Turnstiles" ו-"Our Lady of Sorrows" תוארו כשירי הארדקור פאנק. בסרט התיעודי על הלהקה משנת 2006, "Life on the Murder Scene", סיפרה הלהקה על מצבו הקשה של הסולן ג'רארד ויי במהלך הקלטת האלבום, עקב כאב שיניים, מה שגרם להקלטת האלבום להתארך יותר מהמתוכנן. האלבום נחשב על פי רבים כאלבום קונספט. הוא עוסק בשתי דמויות בסגנון בוני וקלייד, אשר בסופו של דבר נורות למוות במדבר. באלבומה הבא של הלהקה, Three Cheers for Sweet Revenge, מסופר על איש המוצא את עצמו כביכול בכור המצרף, שם הוא עושה עסקה עם השטן: אהובתו שנהרגה ונידונה לגיהנום – תמורת נשמותיהם של אלף אנשים רשעים. לאחר מכן האיש קם לתחייה ונשלח למשימתו המבעיתה. על אף שהניתוח הזה מקובל לרוב בקרב מעריציה של הלהקה, יש שטענו כי הוא נובע אך ורק מפרשנות-יתר של מעריצים מושבעים של הלהקה. אם כן, נושאי האלבום המיוחסים לו לא אומתו על ידי הלהקה, אך קיימות ראיות שונות באשר לנכונותם: אלבומה הבא של הלהקה, Three Cheers for Sweet Revenge, נקרא בתחילת העבודה עליו Demolition Lovers II (כלומר "אוהבי ההריסה חלק 2"), בדומה לשם השיר האחרון באלבום זה, "Demolition Lovers". בנוסף, עטיפתו והגרפיקה הפנימית שלו מרמזות על כך (בין היתר הטקסט "סיפורו של גבר, אישה וגופותיהם של אלף אנשים רשעים"). נושא השיר האחרון בכל אחד משני האלבומים הראשונים של הלהקה – "Demolition Lovers" ו-"I Never Told You What I Do for a Living" בהתאמה. בשיר השני נכתב: "הם ירו בנו פעמיים בעורף ואנחנו מתים עכשיו", מה שמרמז שהדמות (אם אכן היא מקושרת לקו העלילה) נהרגה ונכשלה בהצלת אהובתה מהגיהנום. השיר "It's Not a Fashion Statement, It's a Fucking Deathwish" מתוך האלבום Three Cheers for Sweet Revenge כולל גם נושאים של אדם שעולה מקברו, מה שרומז שמטרתו בכך היא לבצע רצח. נושא נוסף שניכר באלבום הוא טבעם של ערפדים, כמו שנראה הן ביצורים אל-מתים והן באופן מטפורי באלה שמבקשים להשחית ולנצל אחרים. השיר "Skylines and Turnstiles" נכתב זמן קצר לאחר פיגועי 11 בספטמבר, ומובעים בו רגשות של צער ואובדן. השיר נכתב בהשראת הסרט "שחר המתים" (אנ') בבימויו של ג'ורג' רומרו. ג'רארד ויי תיאר אותו כ"שיר מתוק על 'שחר המתים'", ומילותיו כוללות אזכורים מתוך הסרט. לפני פיגועי 11 בספטמבר, ויי עבד כקומיקסאי וכאנימטור, ועבד על קומיקס העוסק בערפדים (אותו מעולם לא השלים). הוא הסביר כי זו הסיבה לשילוב של ערפדים בשירי האלבום. על תקליטור האלבום נכתב, בתרגום חופשי: "כל המשכפל ללא רישיון מפר את החוקים הרלוונטיים ויגרום לכך שג'רארד יגיע לביתך וימצוץ את דמך". בדצמבר 2002, הלהקה יצאה לסיבוב הופעות עם להקות המטאלקור Misery Signals (אנ'),‏ Remembering Never ו-Every Time I Die (אנ'). במאי וביוני 2003, הלהקה יצאה לסיבוב הופעות עם Every Time I Die ו-Give Up the Ghost (אנ'). עבור קידום האלבום, הלהקה הופיעה בברים ובמועדונים ברחבי ניו ג'רזי. בריאן שכטר, מנהל סיבובי הופעות, נכח באחד מהופעותיה של הלהקה וחשב כי הלהקה תתאים מאוד כמופע חימום ללהקת דה יוזד. לבסוף, שכטר הפך למנהלה של My Chemical Romance. בהמשך, חברת התקליטים הגדולה רפרייז רקורדס, הקשורה לוורנר רקורדס, הבחינה באלבום. בעקבות זאת הלהקה חתמה בשנת 2003 על חוזה עם רפרייז רקורדס. בשנת 2005 ו-2009 יצאו לאלבום מהדורות מחודשות, שהכילו תקליטור בונוס מוזל של אייבול רקורדס. קיימות מספר גרסאות שונות של התקליטור, שכל אחת מכילה רצועות שונות מתוך האלבום. מאז סגירתה של אייבול רקורדס, האלבום מהסוג הזה אזל בכל הפורמטים. ב-3 בפברואר 2009, יצאה לאלבום מהדורת ויניל חדשה, בצבע שקוף, לבן ואדום. נכון לפברואר 2009, הוא נמכר במעל ל-285,000 עותקים בארצות הברית, וכן הגיע למעמד זהב בממלכה המאוחדת על שמכר מעל ל-100,000 עותקים במדינה. כבר נדיר מאוד למצוא עותקים פיזיים של האלבום בארצות הברית; עם זאת, ב-23 בספטמבר 2016 הוא חזר בגרסה דיגיטלית לפלטפורמות הזרמת המוזיקה אייטונס, ספוטיפיי ו-Google Play Music. בשנת 2016 אמר פרנק איירו בריאיון למגזין Alternative Press כי המהדורה המקורית של האלבום היא הנדירה ביותר עד כה, כאשר פורסמו רק כמאה עותקים שלה, שנמכרו אך ורק באירוע להשקת האלבום שנערך בניו ג'רזי. כל הרצועות נכתבו על ידי My Chemical Romance, פרט ל-"Romance". My Chemical Romance ג'רארד ויי – סולן, קולות רקע ריי טורו – גיטרה, קולות רקע מייקי ויי – גיטרה בס מאט פליסייר – תופים, כלי הקשה נגנים נוספים פרנק איירו – גיטרה, קולות רקע (רצועות 2, 8) ג'ף ריקלי (אנ') – קולות רקע (רצועה 9) הפקה ג'ף ריקלי – הפקה ג'ף ריקלי ואלכס סאוודרה – הפקה (רצועות 2, 8) ג'ון נקלריו – הקלטה, מיקסינג (אולפני Nada, ניו וינדזור, ניו יורק) ראיין בול – מאסטרינג (Checkmate Sound Recording, ספרן, ניו יורק) מארק דביאק, ג'רארד ויי – גרפיקה ועיצוב מקוריים אלכס סאוודרה – תמונות מידע על האלבום I Brought You My Bullets, You Brought Me Your Love באתר MusicBrainz מידע על האלבום I Brought You My Bullets, You Brought Me Your Love באתר AllMusic האלבום I Brought You My Bullets, You Brought Me Your Love באתר Discogs האלבום I Brought You My Bullets, You Brought Me Your Love באתר ספוטיפיי פרנק איירו היה חבר מן המניין בלהקה באותו זמן, אך הוא הצטרף אליה אחרי שהארבעה כבר החלו להקליט את האלבום. Henderson, Alex. "I Brought You My Bullets, You Brought Me Your Love – My Chemical Romance". AllMusic. Michel, Sia (22 באוקטובר 2006). "Fresh From the Garden State, in Black Leather and Eyeliner". The New York Times. {{cite web}}: (עזרה) Clarke, Betty (6 בפברואר 2005). "My Chemical Romance, Academy, London". The Guardian. {{cite web}}: (עזרה) Manley, Brendan (26 בפברואר 2016). "Worst to First: Every My Chemical Romance Album Ranked". Diffuser. {{cite web}}: (עזרה) Anderson, Kyle (9 באפריל 2010). "Happy Birthday, Gerard Way: Wake-Up Video". MTV. נבדק ב-24 באפריל 2015. {{cite web}}: (עזרה) "An Obituary For My Chemical Romance". NME. נבדק ב-24 באפריל 2015. {{cite web}}: (עזרה) Sherman, Maria (30 בספטמבר 2014). "Which Gerard Way Are You?". Fuse. אורכב מ-המקור ב-3 באוקטובר 2014. "My Chemical Romance's first album, 'I Brought You My Bullets, You Brought Me Your Love,' was their first before reaching mega-fame. It was abrasive, dark and fully screamo". {{cite web}}: (עזרה) Edward (11 במאי 2006). "Sun God 2006". UCSD Guardian. {{cite web}}: (עזרה) "Dusting 'Em Off: My Chemical Romance - Three Cheers for Sweet Revenge". Consequence of Sound. 8 ביוני 2014. {{cite web}}: (עזרה) Ritt, Megan (5 ביולי 2009). "Guilty Pleasure: My Chemical Romance – I Brought You My Bullets, You Brought Me Your Love". Consequence of Sound. {{cite web}}: (עזרה) Loftus, Johnny. "Three Cheers for Sweet Revenge – My Chemical Romance". AllMusic. Haag, Stephen (1 בדצמבר 2003). "My Chemical Romance: I Brought You My Bullets, You Brought Me Your Love". PopMatters. {{cite web}}: (עזרה) "Chemical reactions". Kerrang!. London: Bauer Media Group. 1425: 21. 28 ביולי 2012. ISSN 0262-6624. {{cite journal}}: (עזרה) My Chemical Romance song meanings: Demolition Lovers - ImNotOkay.net, web.archive.org, ‏2006-12-22 "Gerard Way Biography". Mcraddiction05.tripod.com. 1977-04-09. אורכב מ-המקור ב-2012-03-09. נבדק ב-2012-02-23. Sharpe-Young, Garry. "My Chemical Romance – I Brought You My Bullets, You Brought Me Your Love – Alternative Press". Alternative Press. אורכב מ-המקור ב-2010-08-29. נבדק ב-24 באפריל 2015. {{cite web}}: (עזרה) "Reviews – Albums – My Chemical Romance – I Brought You My Bullets, You Brought Me Your Love". Drowned in Sound. אורכב מ-המקור ב-2007-07-09. נבדק ב-2012-04-29. Sullivan, Caroline (9 באפריל 2004). "Pop CD: My Chemical Romance, I Brought You My Bullets, You Brought Me Your Love". The Guardian. נבדק ב-23 בפברואר 2012. {{cite web}}: (עזרה) Jesse Lord (2004-08-04). "I Brought You My Bullets, You Brought Me Your Love". IGN. אורכב מ-המקור ב-2012-03-29. נבדק ב-2021-10-16. "My Chemical Romance: Album Guide". Rolling Stone. אורכב מ-המקור ב-6 בינואר 2013. נבדק ב-2012-04-29. {{cite journal}}: (עזרה) Music With a Warning Label, amIright (באנגלית) "ETID, Misery Signals, Remembering Never tour". Lambgoat. Blast Beat Network. 5 בנובמבר 2002. נבדק ב-14 ביולי 2017. {{cite web}}: (עזרה) "Give Up The Ghost, Every Time I Die tour". Lambgoat. Blast Beat Network. 24 באפריל 2003. נבדק ב-14 ביולי 2017. {{cite web}}: (עזרה) La Bella, Laura (2008). My Chemical Romance. The Rosen Publishing Group. p. 23. ISBN 9781404218185. Gardner, Eriq (2009-02-17). "My Chemical Romance faces a beat of division". The Hollywood Reporter (באנגלית אמריקאית). נבדק ב-2022-03-10. My Chemical Romance - I Brought You My Bullets.., BPI